CELEX: 32012R0088
Language: lt
Date: 2012-02-01 00:00:00
Title: 2012 m. vasario 1 d. Komisijos įgyvendinimo reglamentas (ES) Nr. 88/2012, kuriuo iš dalies keičiamas Reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

2.2.2012   
            
            
               LT
            
            
               Europos Sąjungos oficialusis leidinys
            
            
               L 30/11
            
         KOMISIJOS ĮGYVENDINIMO REGLAMENTAS (ES) Nr. 88/2012
   2012 m. vasario 1 d.
   kuriuo iš dalies keičiamas Reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 7 d. Tarybos reglamentą (EB) Nr. 1210//2003 dėl tam tikrų konkrečių ekonominių ir finansinių santykių su Iraku apribojimo (1), ypač į jo 11 straipsnio b punktą,
   kadangi:
   
               (1)
            
            
               Reglamento (EB) Nr. 1210/2003 IV priede pateikiamas fizinių ir juridinių asmenų, įstaigų ar subjektų, susijusių su buvusio prezidento Sadamo Huseino režimu, kuriems pagal šį reglamentą yra taikomas lėšų ir ekonominių išteklių įšaldymas, sąrašas;
            
         
               (2)
            
            
               2011 m. birželio 2 d. Jungtinių Tautų Saugumo Tarybos Sankcijų komitetas nusprendė iš asmenų ir subjektų, kurių lėšos ir ekonominiai ištekliai turėtų būti įšaldyti, sąrašo išbraukti du fizinius asmenis, remiantis Jungtinių Tautų Saugumo Tarybos rezoliucijos Nr. 1483(2003) 23 dalies b punktu. 2011 m. gruodžio 6 d. Sankcijų komitetas taip pat nusprendė iš šio sąrašo išbraukti vieną fizinį asmenį;
            
         
               (3)
            
            
               Reglamento (EB) Nr. 1210/2003 V priede išvardytos kompetentingos institucijos, kurioms priskirtos tikslios funkcijos, susijusios su reglamento įgyvendinimu. Šis sąrašas turi būti papildytas Graikijos ir Vengrijos perduota informacija;
            
         
               (4)
            
            
               todėl Reglamento (EB) Nr. 1210/2003 IV ir V priedai turi būti atitinkamai iš dalies pakeisti,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1210/2003 IV priedas iš dalies keičiamas taip, kaip nurodyta šio reglamento I priede.
   2 straipsnis
   Reglamento (EB) Nr. 1210/2003 V priedas iš dalies keičiamas taip, kaip nurodyta šio reglamento II priede.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 1 d.
      
         
            Komisijos vardu Pirmininko pavedimu
         
         
            Užsienio politikos priemonių tarnybos vadovas
         
      
   
   
      (1)  OL L 169, 2003 7 8, p. 6. Reglamentas su pakeitimais, padarytais Tarybos reglamentu (ES) Nr. 131/2011 (OL L 41, 2011 2 15, p. 1).
   
      I PRIEDAS
      Iš Reglamento (EB) Nr. 1210/2003 IV priedo išbraukiami šie fiziniai asmenys, įstaigos arba subjektai:
      
                  1)
               
               
                  Nabil Victor Karam. Date of birth: 1954. Addresses: (a) C/o Trading and Transport Services, Al-Razi Medical Complex, Jabal Al-Hussein, Amman, Jordan, (b) C/o Alfa Company Limited for International Trading and Marketing, P.O. Box 910606, Amman 11191, Jordan. Nationality: Lebanese.
               
            
                  2)
               
               
                  Hikmat Jarjes Bahnam (alias Hikmat Gargees). Address: Baghdad, Iraq. Passport No 035667 (Iraqi).
               
            
                  3)
               
               
                  Tarik Nasser S. Al Obaidi (alias (a) Tarik al'Ubaydi, (b) Tariq al'Ubaydi). Date of birth: 1945. Place of birth: Baghdad, Iraq. Address: Baghdad, Iraq. Passport No 212331 (Iraqi).
               
            
   
      II PRIEDAS
      Reglamento (EB) Nr. 1210/2003 V priedas iš dalies keičiamas taip:
      
                  (1)
               
               
                  Tinklavietės, kurioje pateikiama informacija apie GRAIKIJOS kompetentingą instituciją, adresas pakeičiamas taip:
                  „http://www1.mfa.gr/en/foreign-policy/global-issues/international-sanctions.html“
               
            
                  (2)
               
               
                  Tinklavietės, kurioje pateikiama informacija apie VENGRIJOS kompetentingą instituciją, adresas pakeičiamas taip:
                  „http://www.kormany.hu/download/5/35/50000/ENSZBT-ET-szankcios-tajekoztato.pdf“